Here is a page extracted from Wikipedia that may contain CSS, HTML, and a lot of unformatted text.

Title: Castanesa
Content: Castanesa ye un lugar aragonés d'a provincia de Uesca situato en a comarca de Ribagorza, en o municipio de Montanui. A fabla habitual ye la catalana.

A suya población en 2018 yera de 29 habitants.

Cheografía 
Ye situato en a val de Castanesa, a 1.502 metros d'altaria sobre o livel d'a mar, a una distancia de 160 km de Uesca, a capital d'a suya provincia. Bi ha dos nuclios de población, d'alto y d'abaixo.

Historia 
Seguntes Agustín Ubieto Arteta, a primera cita d'o lugar ye en 1015, en a obra de Manuel Serrano y Sanz Noticias y documentos históricos del condado de Ribagorza hasta la muerte de Sancho Garcés III (año 1035) (Madrit, 1912) y documenta as formas Castanesa, Castaneta y Chastanesa.

O lugar teneba una churisdicción compartita entre a diocesi d'a Seu d'Urchel y o monesterio de Santa María y Sant Per d'Alaón, por a cual cosa bi habió dos ilesias.

Molimentos 
Ilesia de Sant Martín, sieglos XVI-XVIII. En 1015 os contes de Pallars reconoixieron a o monesterio de Santa María y Sant Per d'Alaón dreitos sobre ista ilesia.
Ilesia d'a Virchen d'a Nova, d'o sieglo XII, d'estilo romanico, con elementos lombardos, encara que muit modificato.

Veyer tamién 
Lista de municipios de Uesca.

Referencias

Vinclos externos 
 Castanesa en RomanicoAragonés.com.

Lugars de Montanui
Localidaz d'a diocesi de Balbastro-Monzón en Ribagorza